b"\n_START_ARTICLE_\nIncubus\n_START_SECTION_\nPrad\xc5\xbeia\n_START_PARAGRAPH_\nGrup\xc4\x97 susik\xc5\xabr\xc4\x97 1990\xc2\xa0m. bir\xc5\xbeelio 4 d. vaikinams dar besimokant A. E. Wright\xe2\x80\x99o vidurin\xc4\x97je mokykloje, tuomet jie buvo 8-tokai. B\xc5\xabgnininkas Jose Pasillas sutiko Mike Einziger, grojant\xc4\xaf gitara. V\xc4\x97liau, besimokydami Kalabaso Auk\xc5\xa1tojoje mokykloje pora susipa\xc5\xbeino su Alex Katunich (bosine gitara), kuris tuo metu buvo i\xc5\xa1mestas i\xc5\xa1 jazz\xe2\x80\x99o grup\xc4\x97s, mat jis negal\xc4\x97jo skaityti i\xc5\xa1 nat\xc5\xb3 ir buvo per didelis nenuorama\xc2\xa0\xe2\x80\x93 m\xc4\x97tydavo kramtomosios gumos gabaliukus i kit\xc5\xb3 muzikant\xc5\xb3 plaukais bei kr\xc4\x97t\xc4\x97 pana\xc5\xa1ius pok\xc5\xa1tus._NEWLINE_Tais pa\xc4\x8diais 1990 trijul\xc4\x97 nutar\xc4\x97 sukurti muzikos grup\xc4\x99, daugiausia savo malonumui: grodavo Metallica ir Magadeth koverius (nors Jose nebuvo itin didelis \xc5\xa1i\xc5\xb3 grupi\xc5\xb3 fanas). I\xc5\xa1 prad\xc5\xbei\xc5\xb3 jie \xe2\x80\x9ekoncertuodavo\xe2\x80\x9c paprastuose vakar\xc4\x97liuose. Paige\xe2\x80\x99as pamena pirm\xc4\x85j\xc4\xaf j\xc5\xb3 koncert\xc4\x85, kuris buvo daugiausia Metallica, Magadeth, Pearl Jam ir Nirvana koveriai: tai buvo Fade To Black, Enter Sandman ir dar kelios dainos. Grup\xc4\x97 taip pat pripa\xc5\xbeino, kad jie yra dideli legendin\xc4\x97s roko grup\xc4\x97s Phish fanai._NEWLINE_Grup\xc4\x97s pavadinimas buvo sugalvotas gana spontani\xc5\xa1kai\xc2\xa0\xe2\x80\x93 prie\xc5\xa1 pirm\xc4\x85j\xc4\xaf savo pasirodym\xc4\x85 kolektyvas dar netur\xc4\x97jo pavadinimo, tad teko j\xc4\xaf susigalvoti prie\xc5\xa1 pat pasirodym\xc4\x85. Mike atsivert\xc4\x97 \xc5\xbeodyn\xc4\x85 ir pasirinko Incubus beveik atsitiktinai. Daugelis mano, kad jie pasivadino vardu demono, Incubus\xe2\x80\x99o, ta\xc4\x8diau lotyn\xc5\xb3 kalboje \xe2\x80\x9eincubus\xe2\x80\x9c rei\xc5\xa1kia \xe2\x80\x9eko\xc5\xa1maras\xe2\x80\x9c, \xc5\xbeodis kolektyvui patiko, tad j\xc4\xaf jie ir pasirinko kaip grup\xc4\x97s pavadinim\xc4\x85.\n_START_SECTION_\nAnkstyvoji karjera\n_START_PARAGRAPH_\nSu kitais dviem grup\xc4\x97s nariais\xc2\xa0\xe2\x80\x93 Jose Pasillas ir Branbon Boyd\xc2\xa0\xe2\x80\x93 lankydamas Moonpark Community koled\xc5\xbe\xc4\x85, Mike Einziger nusprend\xc4\x97 i\xc5\xa1bandyti savo j\xc4\x97gas kartais pagrodamas Alanis Morissette grup\xc4\x97je, ta\xc4\x8diau Mike\xe2\x80\x99as kanadie\xc4\x8di\xc5\xb3 grup\xc4\x97je neprigijo, tad jis liko su Incubus, kurie v\xc4\x97liau susilauk\xc4\x97 gana didel\xc4\x97s s\xc4\x97km\xc4\x97s._NEWLINE_1994 metai grupei buvo gana \xc4\xaftempti\xc2\xa0\xe2\x80\x93 jie ra\xc5\xa1\xc4\x97 muzik\xc4\x85, \xc4\xafra\xc5\xa1in\xc4\x97jo j\xc4\x85 studijoje, koncertavo. \xc5\xa0iais metais buvo i\xc5\xa1leista pirmoji j\xc5\xb3 demo kaset\xc4\x97 pavadinimu Closet Cultivation. Muzik\xc4\x85 jie \xc4\xafra\xc5\xa1in\xc4\x97jo papras\xc4\x8diausiom nam\xc5\xb3 salygom\xc2\xa0\xe2\x80\x93 naudodami kasetin\xc4\xaf grotuv\xc4\x85, kol galiausiai grup\xc4\x97s tur\xc5\xb3 vadybininkas Mark Shoffner pasi\xc5\xabl\xc4\x97 muzikantams \xc4\xafra\xc5\xa1yti album\xc4\x85 jo draugo studijoje. V\xc4\x97liau Mark Shoffner tapo grup\xc4\x97s vadybininku._NEWLINE_1995\xc2\xa0m. sausio 7 d. grup\xc4\x97 i\xc5\xa1leido antr\xc4\x85 album\xc4\x85 demo kaset\xc4\x97je Incubus. V\xc4\x97liau, po de\xc5\xa1imties m\xc4\x97nesi\xc5\xb3, dirbdama su Jim Wirt, savo l\xc4\x97\xc5\xa1omis grup\xc4\x97 i\xc5\xa1leido savo pirm\xc4\x85j\xc4\xaf album\xc4\x85, Stopuglynailfungus Music on Chillum._NEWLINE_1995\xc2\xa0m. lapkri\xc4\x8dio 1 d. i\xc5\xa1leistas albumas Fungus Amongus, \xc4\xaf kur\xc4\xaf buvo sud\xc4\x97tos dainos jau gird\xc4\x97tos neoficialiose demo versijose. Albume Fungus Amongus jau\xc4\x8diama gana stipri kit\xc5\xb3 grupi\xc5\xb3 \xc4\xaftaka\xc2\xa0\xe2\x80\x93 Primus, Mr. Bungle ir Red Hot Chili Peppers. V\xc4\x97liau grup\xc4\x97 dalinasi scena su Michael Balzary\xc2\xa0\xe2\x80\x93 bosistu i\xc5\xa1 grup\xc4\x97s Red Hot Chili Peppers. Michael Balzary grup\xc4\x97je pagrodavo trimitu._NEWLINE_Vieno tur\xc5\xb3 metu grup\xc4\x97 sutiko Gavin Koppell, kitaip \xc5\xbeinom\xc4\x85 kaip DJ Lyfe. Jis mat\xc4\x97 gyv\xc4\x85 grup\xc4\x97s pasirodym\xc4\x85 ir paklaus\xc4\x97, gal jie nor\xc4\x97t\xc5\xb3 panaudoti kelis jo hip-hop dainas. Grup\xc4\x97s nariai i\xc5\xa1 prad\xc5\xbei\xc5\xb3 buvo nusiteik\xc4\x99 skepti\xc5\xa1kai, bet DJ Lyfe prisijung\xc4\x97 prie grup\xc4\x97s po pirm\xc5\xb3j\xc5\xb3 keli\xc5\xb3 bandym\xc5\xb3._NEWLINE_Incubus ne\xc4\xafprastas muzikos stili\xc5\xb3 mai\xc5\xa1ymas ir energingi pasirodymai l\xc4\x97m\xc4\x97 augant\xc4\xaf gerb\xc4\x97j\xc5\xb3 rat\xc4\x85, atv\xc4\x97r\xc4\x97 nauj\xc5\xb3 galimybi\xc5\xb3, bet tuo pa\xc4\x8diu tapo didele atsakomybe. Turo 1996\xc2\xa0m. metu Incubus sureng\xc4\x97 gyvos muzikos koncert\xc5\xb3 vakariniame JAV krante. 1997\xc2\xa0m. sausio 7 d. Immortal Records pasira\xc5\xa1\xc4\x97 su grupe kontrakt\xc4\x85 ir i\xc5\xa1leido Incubus album\xc4\x85 Enjoy Incubus. Album\xc4\x85 sudar\xc4\x97 keturios dainos i\xc5\xa1 albumo Fungus Amongus ir du nauji k\xc5\xabriniai. \xc5\xa0is albumas buvo pirmas albumas i\xc5\xa1leistas akompanuojant DJ Lyfe._NEWLINE_Po albumo Enjoy Incubus i\xc5\xa1leidimo grup\xc4\x97 i\xc5\xa1vyko \xc4\xaf kelis mini-turus. Vienas tur\xc5\xb3 Europoje (su grup\xc4\x97mis Korn ir The Urge) buvo viena did\xc5\xbeiausi\xc5\xb3 galimybi\xc5\xb3 Incubus padidinti gerb\xc4\x97j\xc5\xb3 auditorij\xc4\x85 (grup\xc4\x97 grojo prie\xc5\xa1 did\xc5\xbeiausi\xc4\x85 auditorij\xc4\x85 koki\xc4\x85 grup\xc4\x97 yra kada nors tur\xc4\x97jusi)._NEWLINE_V\xc4\x97liau, i\xc5\xa1leid\xc4\x99 album\xc4\x85 S.C.I.E.N.C.E, kuris buvo pripa\xc5\xbeintas oficialiu debiutiniu grup\xc4\x97s albumu, Jim Wirt papra\xc5\xa1\xc4\x97 grup\xc4\x97s para\xc5\xa1yti dain\xc4\x85 su DJ Greyboy. Tuo pat metu Jim Wirt \xc4\xafra\xc5\xa1in\xc4\x97jo muzik\xc4\x85 filmui \xe2\x80\x9eSpawn\xe2\x80\x9c, jis dirbo su tokiomis grup\xc4\x97mis kaip Korn, Metallica] ir The Chemical Brothers. Incubus bendradarbiavo projekte ir j\xc5\xb3 daina Familiar su visomis kitomis buvo i\xc5\xa1leista Immortal Records 1997\xc2\xa0m. liepos 29 d. Vos tik baig\xc4\x99 \xc4\xafra\xc5\xa1in\xc4\x97ti dain\xc4\x85, Incubus t\xc4\x99s\xc4\x97 tur\xc4\x85 su grup\xc4\x97mis Snot, Far ir Phunk Junkeez._NEWLINE_S.C.I.E.N.C.E.\xc2\xa0\xe2\x80\x93 antrasis studijinis grup\xc4\x97s albumas buvo i\xc5\xa1leistas 1997\xc2\xa0m. rugs\xc4\x97jo 9 d. Albumas buvo \xc4\xafra\xc5\xa1ytas vos per \xc5\xa1e\xc5\xa1ias savaites, vienoje ma\xc5\xbeoje studijoje Santa Monikoje. Albumo \xc4\xafra\xc5\xa1in\xc4\x97jimas buvo visi\xc5\xa1kai nauja, bet labai svarbi grup\xc4\x97s egzistavimui patirtis. Kad paremt\xc5\xb3 album\xc4\x85, grup\xc4\x97 i\xc5\xa1vyko \xc4\xaf tur\xc4\x85 ir koncertavo su grup\xc4\x97mis Phunk Junkeez, Shootyz Groove, 311 ir Sugar Ray. Jie tik\xc4\x97josi turo tik JAV, bet viskas \xc4\x97josi taip skland\xc5\xbeiai, kad grup\xc4\x97 311 papra\xc5\xa1\xc4\x97 Incubus prat\xc4\x99sti tur\xc4\x85 prisijungus prie jos koncertuojant u\xc5\xbej\xc5\xabriuose._NEWLINE_Ta\xc4\x8diau naujojo grup\xc4\x97s turo metu ne viskas \xc4\x97jo taip skland\xc5\xbeiai. 1998\xc2\xa0m. grup\xc4\x97 atleido DJ Lyfe. Incubus nutar\xc4\x97, kad su DJ Lyfe kolektyve grup\xc4\x97 nei\xc5\xa1liks produktyvi. Konfliktas kilo po to, kai DJ Lyfe vieno koncerto metu taip u\xc5\xbego\xc5\xbe\xc4\x97 grup\xc4\x99 savo muzika, kad jos visai nesigird\xc4\x97jo. Vienas grup\xc4\x97s draug\xc5\xb3 parekomendavo Chris Kilmore i\xc5\xa1 Pitsburgo. Grupei patiko jo stilius ir po\xc5\xbei\xc5\xabris \xc4\xaf gyvenim\xc4\x85, tad ji papra\xc5\xa1\xc4\x97 Kilmore prisijungti prie kolektyvo. Nors Kilmore tetur\xc4\x97jo vos kelias dienas i\xc5\xa1mokti grup\xc4\x97s dainas, dauguma fan\xc5\xb3 i\xc5\xa1 karto pripa\xc5\xbeino nauj\xc4\x85 talent\xc4\x85. Po labai s\xc4\x97kmingo turo su Sugar Ray ir 311 (ir did\xc5\xbe\xc4\x97jaus pakeitimu), Incubus koncertavo su tokiomis grup\xc4\x97mis kaip Far, One Minute Silence, Cold, Limp Bizkit, taip pat ji i\xc5\xa1vyko \xc4\xaf trij\xc5\xb3 dien\xc5\xb3 Warped Tour bir\xc5\xbeel\xc4\xaf ir liep\xc4\x85. Liepos 3 d. jie prad\xc4\x97jo Ozzfest '98 tur\xc4\x85, kuriame dalyvavo Snot, Tool, Coal Chamber, Ultraspank, Limp Bizkit, System of a Down ir kiti. Po Ozzfest grup\xc4\x97 kur\xc4\xaf laik\xc4\x85 t\xc4\x99s\xc4\x97 turus su (H\xc9\x99d) P.E., Snot ir Soulfly, v\xc4\x97liau prisijung\xc4\x97 System of a down ir Dial 7. Tai truko iki 1998\xc2\xa0m. spalio 25 d. kuomet grup\xc4\x97 pakeit\xc4\x97 Ice Cube keturi\xc5\xb3 dien\xc5\xb3 koncertin\xc4\x97je programoje Family Values Tour ture. Tuos metus grup\xc4\x97 baig\xc4\x97 koncertuodama su Orgy, Korn, (H\xc9\x99d) P.E., 2 Skinnee J's, Frontside ir Papa Roach.\n_START_SECTION_\nBekylant\n_START_PARAGRAPH_\nPo serijos tur\xc5\xb3 1998\xc2\xa0m., grup\xc4\x97 1999\xc2\xa0m. prad\xc4\x97jo Black Sabbath turu kovo vidury. Tuo metu jie taip pat \xc4\xafra\xc5\xa1in\xc4\x97jo savo nauj\xc4\x85 album\xc4\x85 Make Yourself, kuris buvo i\xc5\xa1leistas 1999\xc2\xa0m. spalio 26 d. I\xc5\xa1 karto po albumo pasirodymo grup\xc4\x97 i\xc5\xa1vyko \xc4\xaf tur\xc4\x85 su Primus ir Buckethead, kuris truko iki met\xc5\xb3 pabaigos. Grup\xc4\x97 taip pat i\xc5\xa1leido singl\xc4\x85 Pardon Me, kur\xc4\xaf grojo visos radijo stotys \xc5\xa1alyje. Netrukus MTV pripa\xc5\xbeino dainos vaizdo klip\xc4\x85 \xe2\x80\x9eU\xc5\xbedegan\xc4\x8dia naujos kartos muzika. 2000\xc2\xa0m. i\xc5\xa1vyko \xc4\xaf \xe2\x80\x9eSno-Core\xe2\x80\x9c tur\xc4\x85 su System of a down ir Mr. Bungle, kuris truko iki kovo, kuomet jie prisijung\xc4\x97 koncertavo su Ultraspank iki baland\xc5\xbeio._NEWLINE_Pardon Me dainos s\xc4\x97km\xc4\x97 l\xc4\x97m\xc4\x97 akustin\xc4\x97s dainos Make Yourself versijos pardavim\xc5\xb3 dyd\xc4\xaf (500,000 kopij\xc5\xb3) parduota 2000\xc2\xa0m. baland\xc4\xaf. Vis\xc4\x85 t\xc4\x85 laik\xc4\x85 Incubus t\xc4\x99s\xc4\x97 turus, \xc5\xa1\xc4\xaf kart\xc4\x85 su Queen Adreena u\xc5\xbej\xc5\xabriuose. Jie gr\xc4\xaf\xc5\xbeo gegu\xc5\xbe\xc4\x97s pabaigoje, kad padaryt\xc5\xb3 tur\xc4\x85 po JAV su savo ilgaam\xc5\xbeiais draugais\xc2\xa0\xe2\x80\x93 grupe 311. Antras singlas, i\xc5\xa1leistas po Make Yourself buvo \xe2\x80\x9eStellar\xe2\x80\x9c. Dainos vaizdo klipas buvo parodytas tiesioginio eterio vakare metu per MTV ir RTL kanalus ir susilauk\xc4\x97 did\xc5\xbeiul\xc4\x97s s\xc4\x97km\xc4\x97s modernaus roko topuose.\n_START_SECTION_\nPertrauka\n_START_PARAGRAPH_\n2008 met\xc5\xb3 Baland\xc5\xbeio m\xc4\x97nes\xc4\xaf grup\xc4\x97 pasi\xc4\x97m\xc4\x97 pertrauk\xc4\x85 nuo kelionini\xc5\xb3 tur\xc5\xb3 ir \xc4\xafra\xc5\xa1in\xc4\x97jim\xc5\xb3, o jos nariai sutelk\xc4\x97 d\xc4\x97mes\xc4\xaf \xc4\xaf sav\xc4\x99s tobulinim\xc4\x85, \xc5\xa1eim\xc4\x85 ir kit\xc4\x85 veikl\xc4\x85.Brandon Boyd buvo priimtas \xc4\xaf universitetin\xc4\x99 meno program\xc4\x85, Mike Einziger i\xc5\xa1vyko \xc4\xaf Harvardo muzikos mokykl\xc4\x85 studijuoti kompozicijos, b\xc5\xabgnininkas Jose Pasillas susilauk\xc4\x97 dukros.\n_START_SECTION_\nSeptintasis studijinis albumas Monuments and Melodies\n_START_PARAGRAPH_\n2009 met\xc5\xb3 Kovo 11 Incubus i\xc5\xa1samiai atnaujino savo internetin\xc4\x99 svetain\xc4\x99 ir oficialiai pristat\xc4\x97 nauj\xc4\x85 album\xc4\x85 Monuments and Melodies. Pirmasis singlas \xe2\x80\x9eBlack Heart Inertia\xe2\x80\x9c buvo pristatytas Baland\xc5\xbeio 7 dien\xc4\x85. Albumas sudarytas i\xc5\xa1 dviej\xc5\xb3 disk\xc5\xb3. Pirmajame \xc4\xafra\xc5\xa1yti nauji singlai \xe2\x80\x9eBlack Heart Inertia\xe2\x80\x9c, \xe2\x80\x9eMidnight Swim\xe2\x80\x9c, taip pat pastarojo de\xc5\xa1imtme\xc4\x8dio hitai. Antrajame diske yra dainos kurios nebuvo i\xc5\xa1leistos arba buvo atmestos senesni\xc5\xb3 album\xc5\xb3 leidimuose, taip pat \xe2\x80\x9eA Certain Shade of Green\xe2\x80\x9c akustin\xc4\x97 versija ir Prince perdirbta daina \xe2\x80\x9eLets go Crazy\xe2\x80\x9c._NEWLINE__NEWLINE_2009 Bir\xc5\xbeelio 16 dien\xc4\x85 buvo i\xc5\xa1leistas oficialus Monuments and Melodies albumas."